**ΕΛΛΗΝΙΚΑ Ε΄- ΕΠΑΝΑΛΗΠΤΙΚΕΣ ΑΣΚΗΣΕΙΣ**

Όνομα: ………………………………………………………………………. Τμήμα: ……..

1. Να εντοπίσετε και να χρωματίσετε τα **επίθετα** στο πιο κάτω κείμενο.

*«Ακούστηκε ένα δυνατό μπουμπουνητό και μια γερή βροχή άρχισε να δέρνει τα φυλλώματα. Ο σκίουρος άφησε πίσω του το σύδεντρο με τις οξιές, αλλά του έμενε ακόμη πολύς δρόμος για να φτάσει στη φωλιά του. Κρατιόταν αρκετά στεγνός, γιατί τίναζε τις ψιχάλες κάθε φορά που ’πεφταν και κολλούσαν στη γούνα του. Σε λίγο βρέθηκε μπροστά σ’ ένα σιδερένιο φράχτη, πλάι σε κάποιο μονοπάτι χαραγμένο από ανθρώπινα ποδάρια. Το ακολούθησε για αρκετή απόσταση. Τέλος, όταν η καταιγίδα είχε πια κοπάσει, έφτασε στον μικρό πευκώνα».*

2. Να συμπληρώσετε τα κενά των παρακάτω προτάσεων με το σωστό τύπο των **επιθέτων**.

* Οι …………………… (παχύς) άνθρωποι μπορεί να παρουσιάσουν σοβαρά προβλήματα υγείας.
* Για να τον βγάλει από το …………………… (βαθύς) πηγάδι του έριξε ένα …………………… (μακρύς) χοντρό σχοινί.
* Προσπαθώντας να σηκώσει ένα από τα …………………… (βαρύς) τραπεζάκια του σαλονιού, γρατσούνισε το χέρι του στην …………………… (τραχύς) επιφάνεια του τοίχου.
* Ήταν πολύ δύσκολο να διασχίσουν τον …………………… (πλατύς) και …………………… (βαθύς) ποταμό.
* Κοιτούσαν έκπληκτοι τους …………………… (πλατύς) δρόμους που διέσχιζαν την πόλη.
* Προτιμά να φοράει …………………… (ελαφρύς) και …………………… (φαρδύς) ρούχα.
* Ένα …………………… (παχύς) στρώμα χιονιού είχε καλύψει τα πάντα και το κρύο ήταν …………………… (δριμύς).

3. **Ευθύς** και **πλάγιος λόγος**.

(α) Μετατρέπω τον ευθύ λόγο σε πλάγιο:

- Ποιος έσπασε το παράθυρο; ρώτησε ο δάσκαλος.

- Ο Σάββας, απάντησε ο Στέλιος.

- Τι να σε φιλέψουμε; ρώτησε η γιαγιά.

- Τίποτα, ευχαριστώ. Βιάζομαι, απάντησε η μικρή Τσιγγάνα.

(β) Μετατρέπω τον πλάγιο λόγο σε ευθύ:

Η μητέρα είπε στον Γιάννη να καθίσει να διαβάσει και αυτός απάντησε ότι βαριέται.

Ο Δημήτρης ρώτησε το κορίτσι πώς και ήρθε τόσο νωρίς και εκείνο του απάντησε ότι ήθελε να του δώσει κάτι.

4. Να κάνετε τις αλλαγές που χρειάζεται, ώστε οι πιο κάτω προτάσεις να γίνουν **τελικές**.

* Πλησίασε πιο κοντά και δες τι γράφει στον πίνακα.

* Φύγετε γρήγορα και προλάβετε το λεωφορείο.

* Γράψε στη θεία σου και πες της τα νέα μας.

* Δουλέψτε σκληρά και πάρτε αυτά που σας αξίζουν.

* Μείνε στο σπίτι και ετοίμασε το φαγητό.

* Βγες έξω και πάρε λίγο αέρα.

5. Να βρείτε τα υποκείμενα στις πιο κάτω προτάσεις.

 Γράφει μια επιστολή ο Γιώργος. ………………………………

 Πολλοί άνθρωποι σκοτώθηκαν στο δυστύχημα. ………………………………

 Οι κακοί τιμωρούνται. ………………………………

 Ο θείος παρατηρούσε με προσοχή τα πράγματα. ………………………………

 Διάβασες τα μαθήματά σου; ………………………………

 Ο Κώστας παίζει ήσυχα και ωραία. ………………………………

6. Να βρείτε τα αντικείμενα στις πιο κάτω προτάσεις.

 Ο γεωργός οργώνει το χωράφι. ………………………………

 Ο Γιώργος τον χτύπησε. ………………………………

 Αγόρασε πουκάμισο και παντελόνι. ………………………………

 Τους δάνεισε χρήματα. ………………………………

 Οι μεγάλοι μάς δίνουν συμβουλές. ………………………………